Wotwodźowanje a rjedźenje wopłóčkow staratej so tuchwilu wo wulku haru mjez městom Kulowom a Łazowskej gmejnu. Nětko drje zetkatej so wobě komunje před sudnistwom.
Kulow (AK/SN). Před Drježdźanskim zarjadniskim sudnistwom chce město Kulow přećiwo Łazowskej gmejnje skoržić. Tole je měšćanska rada wčera jednohłósnje wobzamknyła. Gmejna bě 10. nowembra 2014 zrěčenje wo wotwodźowanju wopłóčkow, kotrež wot lěta 1998 płaćeše, k 30. junijej 2015 wupowědźiła. Z tym město scyła přezjedne njeje. „Z našeho wida njehodźi so časowje njewobmjezowane zrěčenje z dobu šěsć měsacow wupowědźić“, měšćanosta Markus Posch (CDU) podšmórny, „smy tuž wupowědźenju najprjedy raz znapřećiwili.“
twi_Latn szl_Latn